**احمدکدک پاشا** (وفات 18 نومبر 1482) ایک البانوی نژاد عثمانی سیاست دان اور امیرالبحر تھے جنھوں نے سلطان محمد فاتح اور سلطان بایزید ثانی کے دور میں وزیر اعظم اور قپودان پاشا ( عثمانی بحریہ کے امیر البحر) کی حیثیت سے خدمات انجام دیں۔

ان کا پس منظر غیر واضح ہے۔ زیادہ تر ذرائع کا دعویٰ ہے کہ وہ البانی نژاد تھا لیکن کچھ لوگ اس کے سربیائی نژاد ہونے کا دعویٰ بھی کرتے ہیں۔   انھوں نے اناطولیہ میں اپنے تمام تعمیراتی منصوبوں کو عملی طور پر شروع کیا۔

انھوں نے عثمانی فوج کی قیادت کرتے ہوئے علاقے میں سلطنت عثمانیہ کی توسیع کے خلاف آخری مزاحمت امارت قرمان کو شکست دی۔ قرمانی اناطولیہ میں تقریبا 200 سال سب سے مضبوط امارت رہے تھے ، حتیٰ کہ آغاز میں عثمانیوں سے بھی زیادہ مضبوط تھا۔ انھوں نے مؤثر طریقے سے سلاجقہ روم(سلطنت روم) کی ریاست بشمول سابقہ سلجوقی دار الحکومت قونیہ کو حاصل کر لیا تھا ۔ احمد کدک پاشا نے میں نہ صرف ان کے علاقے بلکہ ارد گرد بحیرہ روم کے ساحلی علاقے ارمینک ، منان اور سلیفکے کو بھی فتح کر لیا جو مستقبل میں عثمانیوں کے لیے انتہائی اہم ثابت ہوئے ۔

احمد کدک پاشا بحیرہ روم میں وینس کے خلاف بھی لڑے تھے اور سلطان کی طرف سے انھیں 1475 میں جینوا کی افواج کیخلاف خانان کریمیا کی امداد کے لیے روانہ کیا گیا تھا ۔ کریمیا میں ، انھوں نے کافا ، سولدیا ، جمبالو اور جینوا کے دیگر قلعوں کے ساتھ ساتھ ٹھیودرا کا ضلع، اس کا دار الحکومت منگاپ اور کریمیا کے ساحلی علاقہ جات فتح کیے۔ اس نے کریمیا کے خان ، میلے گیرے کو ، جینوا کی افواج سے بچایا۔ اس جنگ کے نتیجے میں ، کریمیا اور چرکسیہ عثمانی اقتدار میں شامل ہو گئے۔

1479 میں ، جب وہ سنجاق ایونیا کے سنجاق بے تھے ، سلطان محمد فاتح نے انھیں اشکودر کے محاصرے میں 10،000 سے 40،000 فوجیوں کی قیادت کرنے کا حکم دیا۔  :365 اسی سال کے آخر میں ، سلطان نے اسے بحیرہ روم میں ناپولی اور میلان کے خلاف عثمانی بحریہ کی قیادت سونپی۔ اپنی مہم کے دوران ، احمد کدک پاشا نے سانتا مورہ (لیفادا) ، کیفالونیا اور زانٹے (زاکینتھوس) کے جزئر فتح کیے۔ 1453 میں قسطنطنیہ کی فتح کے بعد، محمد فاتح نے اٹلی کی فتح پر سنجیدگی سے غور کیا۔ اس منصوبے کے ایک حصے کے طور پر ، انھوں نے احمد کدک پاشا کو بحری فوج کے ساتھ جزیرہ نما اطالیہ کے ساحل پر بھیجا۔

سینٹ جان کے صلیبیوں سے روڈس کو فتح کرنے کی ناکام کوشش کے بعد ، احمد نے 1480 میں اطالوی بندرگاہ شہر اوٹرنٹو کو کامیابی سے فتح کر لیا۔ تاہم ، خوراک اور رسد کی کمی کی وجہ سے ، اسی سال انھیں زیادہ تر فوج کے ساتھ البانیا واپس جانا پڑا ،البتہ وہ 1481 میں مہم دوبارہ شروع کرنے کا ارادہ رکھتے تھے۔

محمد فاتح کی وفات نے البتہ اس کو روک دیا۔ احمد نے اقتدار کی جنگ میں بایزید ثانی کی حمایت کی۔ تاہم ، بایزید ثانی احمد پر مکمل اعتماد نہیں کرتا تھا اس لیے انھیں 18 نومبر 1482 کو ادرنہ میں قید کر دیا گیا اورپھر قتل کر دیا گیا ۔

مزید دیکھیے
-----------

* عثمانی بحریہ
* فہرست وزرائے اعظم سلطنت عثمانیہ
* سلطنت عثمانیہ کی فوج

| سیاسی عہدے
 |
| --- |
|
| ماقبل محمود پاشا
 |  **وزیراعظم سلطنت عثمانیہ** 1474–1477 | مابعد محمد قرمانی پاشا |

حوالہ جات
---------

1. ↑  Théoharis Stavrides (August 2001)۔ The Sultan of Vezirs: The Life and Times of the Ottoman Grand Vezir Mahmud Pasha Angeloviu (1453–1474) (Ottoman Empire and Its Heritage Series, Volume 24)۔ Brill Academic Publishers, Inc.۔ صفحہ: 65۔ ISBN 90-04-12106-4
2. ↑  Heath W. Lowry (2003)۔ The Nature of the Early Ottoman State۔ SUNY Press۔ صفحہ: 116۔ ISBN 978-0-7914-8726-6۔ اخذ شدہ بتاریخ 20 فروری 2013
3. ↑  Babinger, Franz. *Mehmed the Conqueror and His Time*. New Jersey: Princeton University Press, 1978.